รัฐบาล เดินหน้าส่งเสริมการลงทุน 5
 อุตสาหกรรมมมุ่งเป้าอย่างต่อเนื่อง
นางสาวไตรศุลี ไตร สรณกุล รองโฆษกประจำสำนักนายกรัฐมนตรี กล่าวว่า ในเดือนมีนาคมนี้ สำนักงานคณะกรรมการส่งเสริมการลงทุน (บีโอไอ) เตรียมนำโครงการลงทุนขนาดใหญ่ หลายโครงการ เสนอต่อที่ประชุมคณะกรรมการ บีโอไอ (บอร์ดบีโอไอ) เพื่อขออนุมัติให้นักลงทุนต่างชาติเข้ามาลงทุนในกลุ่มอุตสาหกรรมมุ่งเป้าของไทยอย่างต่อเนื่อง ทั้งนี้ ตลอด 3 ปีที่ผ่านมา ระหว่างปี 2563-2565 มีบรรษัทข้ามชาติใหญ่ระดับโลก เลือกไทยเป็นฐานลงทุนธุรกิจใหม่ ๆ โดยเฉพาะ 5 อุตสาหกรรมมุ่งเป้า ประกอบด้วย อุตสาหกรรมยานยนต์ไฟฟ้าและชิ้นส่วนรวมถึงสถานีอัดประจุไฟฟ้า 46 โครงการ มูลค่าเงินลงทุน 78,115 ล้านบาท 2) อุตสาหกรรมดิจิทัล 420 โครงการ มูลค่า 64,481 ล้านบาท 3)อุตสาหกรรมอิเล็กทรอนิกส์อัจฉริยะ 92 โครงการ มูลค่า 113,990 ล้านบาท 4)อุตสาหกรรม BCG 1,911 โครงการ มูลค่า 305,170 ล้านบาท และ 5)อุตสาหกรรมสร้างสรรค์ 218 โครงการ มูลค่า 53,104 ล้านบาท รวมยอดขอรับการส่งเสริมการลงทุนทั้งสิ้น 2,687 โครงการ มูลค่าเงินลงทุนกว่า 600,000 ล้านบาทรองโฆษกประจำสำนักนายกรัฐมนตรี กล่าวด้วยว่า จากการเติบโตของการลงทุนดังกล่าว ถือเป็นผลงานของทีมไทยแลนด์ ที่ทุกหน่วยงานเกี่ยวข้องร่วมกันทำงานอย่างหนักท่ามกลางการแข่งขันกับประเทศต่างๆ สะท้อนให้เห็นว่าต่างชาติเชื่อมั่นต่อนโยบายของรัฐบาลไทย